آمریکا پرزیدنتی دونالد ترامپ-ین صاحبی اولدوغو "ترامپ هتل"ین قارشی‌سیندا سلاح و مرمی‌لرله یاخا‌لانان بیر شخصین توتوکلاندیغی بیلدیریلدی.
آغ ائودن بیر نئچه کوچه اوزاقدا یئرلشن هتل‌ین قارشی‌سیندا توتولان شخصین پنسیلوانیا دوغوملو، 43 یاشلی بریان مولس اولدوغو آچیقلاندی.
پولیس دپارتامنتی‌نین سؤزچوسو دوستین ایسترنبجک مولسین اوزرینده بیر تاپانچا و 90 مرمی اولدوغونو سؤیله‌دی.
ایسترنبجک: "بو شخص باره‌سینده دیگر ایالت لردن بیزه ایپ اوجو وئریلمیشدی. مولس داها اول تهدید مضمونلو یوروملار یازیب" دئیه دانیشدی.
پرزیدنت دونالد ترامپ ژانویه آییندا وظیفه‌سینی تحویل آلدیق‌دان سونرا "ترامپ هتل"ین قارشی‌سیندا اعتراض آکسیا‌لاری کئچیریلیردی.
